એક વાગ્યે તાલીમ પૂરી થઇ..!! તાલીમના હિસાબો અને હાજરી પત્રક તાલુકામાં બે વાગ્યે પહોંચાડીને મનજીભાઈ ઘરે પહોંચ્યા ત્યાં એમની પત્નીએ યાદ દેવડાવ્યું કે આજ શનિવાર છે ચાલો અમરેલી કાપડની ખરીદી માટે..સારા પુરુષો પોતાની પત્નીને ક્યારેય ના નથી પાડતા એ હેતુસર મનજીભાઈ એની પત્નીને લઈને અમરેલી સાડીઓની અને કાપડની ખરીદી કરવા ગયા. અમરેલી મધ્યમાં જ એક પેટ્રોલપંપ અને તેની સામેજ એક મલ્ટીપ્લેક્સ થીયેટર અને નીચે નાસ્તાની લારીઓ હતી.એમાં એક લારી પર એની નજર પડી અને મનજીભાઈ થીજી જ ગયા!!